— 4 — 



derefter hos hans Enke Magdalene Sibylla af Sachsen. Af 

 Resens Afbildning af Nykøbing Slot paa den Tid ses, at der i 

 den søndre Fløj fandtes »Adtskillige gemacher oc derunder Sucher 

 Bagersit, Doctoris oc Chirurgi Residentzer oc atter der under 

 Viin Kjelderen« samt at »Dronningens Have« laa et godt Stykke 

 fra Slottets Bygninger, syd for det Vandløb, der afskar Slotsøen 

 fra Nykøbing By. Sukkerbageriet, Vinkælderen og Urtehaven har 

 sikkert hørt til Hofapotekerens Domæne, det var netop hans 

 Pligt at tilberede krydrede Drikke, at have »Conditum« parat til 

 Prinsen og Slottets Herrer, naar de vaagnede efter en nydelsesrig 

 Aften og at passe det levende Apotek nede i Urtehaven. Apoteker 

 Heerfordt var en meget dygtig og virksom Mand, der indtog en 

 fremragende Stilling i sin Tid, og han er gennem en talrig Børne- 

 flok blevet Stamfader til mange navnkundige Slægter her i 

 Landet. Medens han var Hofapoteker i Nykøbing, havde han 

 Eneprivilegium for hele Stiftet, i 1657 fik han Tilladelse til at 

 oprette et Apotek i Nakskov, hvilket han overlod sin Svigersøn 

 Peter Schön, i 1660 fik han Svaneapoteket i København, som 

 den Gang laa i Graabrødreklostrets Ejendom i Højbrostræde, 

 medens en Svigersøn Christopher Hartmann beholdt Ny- 

 købing Apotek. 



De foreliggende Herbarier viser, at Heerfordt ogsaa har haft 

 Tid til at foretage talrige Udflugter i Omegnen af Nykøbing for 

 at indsamle vildtvoksende Planter. Han har haft et temmelig 

 stort Plantekendskab, thi de fleste af Planterne er saa rigtig be- 

 stemte, som man med den Tids boglige Hjælpemidler kunde 

 vente sig det, dog sker det ikke sjældent, at den samme Art er 

 indlagt flere Gange under forskellige Navne, formentlig fordi 

 Heerf. har benyttet flere forskellige Haandbøger til at bestemme 

 dem efter; paa hans Tid var Simon Paullis Flora Danica 

 det eneste danske Værk til Vejledning for Plantesamlere, men 

 de anvendte Navne er ingenlunde alle hentede derfra; de fleste 

 synes at stamme fra Tabernaemontanus. 



Interessen for indsamling og Præparering af levende Planter 

 var paa den Tid meget stor her i Landet, det er bekendt at 

 baade Ole Worm og Simon Paulli havde store Herbarier, 

 som nu er forsvundne, Jock. Bursers pragtfulde Plantesamling, 

 som han havde hentet paa sine talrige Rejser i næsten alle 

 europæiske Lande, og opklæbet og ordnet i 30 Bind i Aarene 

 1630 — 39 medens han var ansat i Sorø, blev erobret af Sven- 

 skerne i 1659 og ført som Krigsbytte til Sverige. I sydligere 

 Lande havde man allerede i over 100 Aar kendt den Kunst at 



